钦定古今图书集成/明伦汇编/氏族典/第192卷 > 《廖用贤尚友录》 > 姚洪
## 钦定古今图书集成/明伦汇编/氏族典/第192卷 > 《廖用贤尚友录》 > 姚洪

按《五代史姚洪传》：“洪本梁之小校也。自董璋为梁将，
洪尝事璋，后事唐为指挥使。长兴中，遣洪将千人戍
阆州。董璋反，遣人以书招洪，洪得璋书，辄投厕中。后
璋兵攻破阆州，执洪，洪骂，璋怒，然镬于前，令壮士十
人刲其肉而食，洪至死大骂。明宗闻之泣下，录其二
子而厚恤其家。”